Dar 4 a viz Gwengolo 1870, e teuas da vezañ ezel eus Gouarnamant an Difennerezh Broadel. Anvet e voe da vaer Pariz eus ar 16 a viz Du 1870 dan 18 a viz Meurzh 1871[3]. Kemer a reas da garg, un dra kazi dibosubl, boueta ar gêr-benn ha hi sezizet gant arme Prusia. Reolenniñ a reas ar reiñ boued, kement ma voe lesanvet Ferry-Famine pe Ferry-naonegezh. Pa grogas emsavadeg Kumuniezh Pariz, ez eas kuit diouzhtu rak gouzañv a reas tagadennoù feuls-spontus. Dont a reas da vezañ enebour daonet ar gomunarded pe ar gumuniz.